**Likumprojekta „Grozījumi Diplomātiskā un konsulārā dienesta likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2015.gada 7.jūlija sēdes protokola Nr.32 5.§, 2.punkts, kas nosaka Ārlietu ministrijai uzdevumu sagatavot grozījumus Diplomātiskā un konsulārā dienesta likumā (turpmāk – likums), paredzot Finanšu un kapitāla tirgus komisijas specializētā atašeja amata izveidi.  Papildus minētajam, Ārlietu ministrija ir papildinājusi likumprojektu arī ar citiem grozījumiem, kas nepieciešami, lai precizētu tiesiskās attiecības diplomātiskajā un konsulārajā dienestā un atrisinātu problēmjautājumus, kurus Ārlietu ministrija, kā arī Aizsardzības ministrija, ir konstatējusi, piemērojot Diplomātiskā un konsulārā dienesta likumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekta “Grozījumi Diplomātiskā un konsulārā dienesta likumā” (turpmāk – likumprojekts) 1.pants ir sagatavots, lai izpildītu anotācijas 1.punktā minēto Ministru kabineta protokollēmumu un papildinātu likumu, nosakot iespēju Finanšu un kapitāla tirgus komisijai nozīmēt savus specializētos atašejus. Ministru kabineta 2015.gada 7.jūlija rīkojuma Nr.369 “Par diplomātiskā un konsulārā dienesta amatu, kādu var ieņemt Finanšu un kapitāla tirgus komisijas darbinieki, kas nav ierēdņi” projekts un rīkojuma projektam pievienotais Ministru kabineta sēdes protokollēmums (nosaka Ārlietu ministrijas pienākumu veikt grozījumus likumā) bija saskaņots ar Finanšu un kapitāla tirgus komisiju. Papildus minētajam, likumprojekts tika nosūtīts saskaņošanai ar Finanšu un kapitāla tirgus komisiju pēc likumprojekta izsludināšanas Valsts sekretāru sanāksmē 2015.gada 10.decembrī.  Likumprojekta 2.pants paplašina likuma mērķi, papildinot likuma 1.panta otro daļu un nosakot, ka “Šis likums regulē … diplomātiskā un konsulārā dienesta informācijas statusu un tās saglabāšanu”. Šis precizējums ir nepieciešams, lai likumā ietvertu jaunu IV nodaļu “Diplomātiskā un konsulārā dienesta informācija” (likumprojekta 10.pants).  Likumprojekta 3.pants papildina likuma 3.panta (11) daļas 1.punktu, nosakot, ka ārlietu padomnieks vai viņa palīgs var tikt noteikts arī Saeimas prezidijam, līdz ar to persona, kas veic šos amata pienākumus, pilda diplomātisko un konsulāro dienestu.  Likumprojekta 4.pants sagatavots, lai noteiktu amatus Aizsardzības ministrijas specializētajiem atašejiem, kas nav aizsardzības atašeji (likuma 11.panta trešā daļa). 11.pants nosaka kārtību, kādā notiek specializēto atašeju iecelšana amatā un atcelšana no tā, kā arī atbilstīgā diplomātiskā ranga piešķiršanu. Likuma 11.panta trešā daļa nosaka aizsardzības atašeju amatiem atbilstīgos diplomātiskos rangus, taču līdz šim nav ticis definēts, kādiem diplomātiskajiem rangiem atbilst citas aizsardzības resora amatpersonas un karavīri, kuri savus pienākumus pilda Latvijas Republikas pārstāvniecībās NATO un Eiropas Savienībā. Saskaņā ar Aizsardzības ministrijas saistībām, štatu sarakstu un atbilstoši vispārpieņemtajai starptautiskajai praksei, dienestam ārvalstīs tiek nosūtīti gan ierēdņi, gan augstākie virsnieki (piem., brigādes ģenerālis, ģenerālmajors), gan jaunākie un vecākie virsnieki, gan instruktori.  Laikā no 1997. līdz 2003.gadam, kad ārvalstīs strādājošie/dienošie bija Aizsardzības ministrijas pakļautībā un štatā, Latvijas militārajam pārstāvim un citiem karavīriem, kas pildīja dienesta pienākumus Beļģijā, tika piešķirts diplomātiskais rangs, kas garantēja gan diplomātiskās imunitātes, gan diplomātisko pasu saņemšanu. 2003.gadā ārvalstīs dienošie karavīri (izņemot aizsardzības atašejus) tika nodoti NBS pakļautībā un minētā prakse tika pārtraukta, tai skaitā, arī diplomātisko pasu, imunitātes u.c. privilēģiju saņemšana.  Diplomātiskā statusa un diplomātisko pasu piešķiršana karavīriem (izņemot aizsardzības atašejus) netika veikta kopš 2003.gada, jo līdz šim jautājums nav bijis aktuāls. Tomēr, situācijai pasaulē ievērojami mainoties sakarā ar aizvien pieaugošajiem terorisma draudiem un ņemot vērā apstākli, ka ārvalstīs dienošie karavīri dienesta nepieciešamības dēļ bieži dodas komandējumos uz dažādām pasaules valstīm, būtu svarīgi garantēt viņu drošību un diplomātisko imunitāti. Saskaņā ar 1961.gada 18.aprīļa Vīnes konvencijas par diplomātiskajiem sakariem 29.pantu “Diplomātiskā aģenta persona ir neaizskarama. Viņš nav pakļauts jebkādas formas arestam vai aizturēšanai. Uzņemošajai valstij ir jāizturas pret viņu ar pienācīgu cieņu un jāveic visi piemēroti pasākumi, lai novērstu jebkādu uzbrukumu viņa personai, brīvībai un cieņai.”  Saskaņā ar likuma 11.panta ceturto daļu specializētajiem atašejiem ir šādi amati: nozares padomnieks, nozares atašejs vai nozares atašeja palīgs, taču minētie amati atšķiras no Aizsardzības ministrijas štatu sarakstā un Amatu katalogā minētajiem amatu nosaukumiem. Izņēmums ir aizsardzības atašeji, kuru amatam atbilstīgie diplomātiskie rangi noteikti šī panta trešajā daļā.  Balstoties uz labas pārvaldības principiem un lai sakārtotu diplomātiskā ranga piešķiršanu atbilstīgi Aizsardzības ministrijas dienestam ārvalstīs nosūtīto amatpersonu amatiem, likumprojekts veic grozījumus likuma 11.pantā, to papildinot to ar jaunu (3)1 daļu. Nosakot attiecīgajiem amatiem atbilstošos rangus, tika ņemts vērā Ministru kabineta 2010.gada 29.jūnija noteikumu Nr. 602 „Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību” 1. pielikums, kur, piemēram, brigādes ģenerāļa un ģenerālmajora amati ir pielīdzināti pilnvarotā lietveža vai ģenerālkonsula statusam, kas savukārt atbilstoši likuma 9.pantam ir attiecināms uz III pakāpi.  Ņemot vērā, ka nepieciešamais finansējums Aizsardzības ministrijas specializēto atašeju amatu izveidei būs pieejams Aizsardzības ministrijas 2017.gada budžetā un turpmākajos gados, likumprojekta 11.pants papildina likuma Pārejas noteikumus ar jaunu 7.punktu, nosakot, ka likuma 11.panta (3)1 daļa ir piemērojama no 2017.gada 1.janvāra.  Likumprojekta 5.pants izsaka likuma 14.panta otro daļu jaunā redakcijā, ņemot vērā likumprojekta 4.pantā minēto Aizsardzības ministrijas specializēto atašeju amatus un šiem amatiem atbilstošos maksimālos dienesta laikus ārvalstīs.  Likumprojekta 6.pants izsaka likuma 15.pantu jaunā redakcijā. 15.panta pirmās divas daļas paliek nemainīgas. Trešā daļa tiek precizēta ar mērķi paplašināt diplomāta ieskaitīšanas Ārlietu ministrijas pārziņā pamatojumus gadījumā, kad diplomāts pārceļas līdzi savam laulātajam (arī diplomātam vai diplomātiskā un konsulārā dienesta ierēdnim vai darbiniekam), ja laulātais pārceļas uz dienesta vietu Latvijas Republikas diplomātiskajā un konsulārajā pārstāvniecībā. Atšķirībā no šobrīd noteiktā likuma 15.panta trešās daļas regulējuma, grozījumi paplašina gadījumus, kad diplomātam ir tiesības būt iekļautam Ārlietu ministrijas pārziņā, nosakot, ka diplomātu ieskaita pārziņā arī gadījumā, ja diplomāta laulātais pārceļas vai tiek norīkots darbā uz starptautisko organizāciju, tās institūciju, Eiropas Ārējās darbības dienestu vai citu Eiropas Savienības institūciju un vienlaicīgi tiek ieskaitīts Ārlietu ministrijas pārziņā atbilstoši likuma 15.panta ceturtajai un sestajai daļai. Ceturtā daļa tiek precizēta, diferencējot starptautiskās organizācijas un to institūcijas, lai noteiktu diplomāta atrašanās pārziņā termiņu. Likumprojektā iekļautā 15.panta ceturtā daļa nosaka jau šobrīd likumā noteikto Ārlietu ministrijas pārziņas maksimālo termiņu – līdz pieciem gadiem, tomēr attiecībā uz diplomāta darbu Eiropas Savienības institūcijās pārziņas termiņš var tikt noteikts uz visu periodu, kamēr diplomāts strādā attiecīgajā Eiropas Savienības institūcijā (arī vairāk par 5 gadiem). Šīs normas mērķis ir veicināt Latvijas diplomātu iesaistīšanos Eiropas Savienības institūciju darbā, turpinot uzturēt pārziņas attiecības ar Latvijas diplomātisko un konsulāro dienestu (civildienesta attiecības ar diplomātu uz pārziņas laiku tiek izbeigtas), kas ļauj tiem atgriezties Latvijas diplomātiskajā un konsulārajā dienestā pēc darba attiecību izbeigšanas ar attiecīgo Eiropas Savienības institūciju. Ārlietu ministrijas ieskatā diplomātu, kas ir ieguvuši pieredzi Eiropas Savienības institūcijās atgriešanās Latvijas diplomātiskajā un konsulārajā dienestā, ir vērtējama, kā ļoti vēlama un dienesta interesēm atbilstoša.  Papildus minētajam, šī likumprojektā noteiktā likuma 15.panta ceturtā daļa nosaka, ka Atestācijas komisija var lemt par to, vai diplomāta darbs attiecīgajā starptautiskajā organizācijā ir diplomātiskā un konsulārā dienesta interesēs. Ja tiek pieņemts pozitīvs lēmums, attiecīgais diplomāts var saglabāt Latvijas Republikas diplomātisko pasi, ievērojot likuma “Par diplomātisko pasi” 3.panta pirmās daļas 12.punktu, kas nosaka diplomātiskās pases izsniegšanu Ārlietu ministrijas pārziņā esošajiem diplomātiem, kas diplomātiskā un konsulārā dienesta interesēs ir apstiprināti darbā starptautiskajās organizācijās. Likumprojekts attiecīgi nosaka subjektu – Ārlietu ministrijas Atestācijas komisiju, kas pieņem lēmumu, vai attiecīgais diplomāta darbs starptautiskajā organizācijā ir atbilstošs dienesta interesēm.  Papildus minētajam, likuma 15.pants tiek papildināts ar jaunu institūtu diplomātiskajā un konsulārajā dienestā – Ārlietu ministrijas rezerve. Ārlietu ministrija uzskata, ka ir būtiski saglabāt iespēju bijušajiem diplomātiem, kuri ir izbeiguši civildienesta attiecības ar Ārlietu ministriju un nav ieskaitīti Ārlietu ministrijas pārziņā, atgriezties dienestā, atjaunojot tiem iepriekš piešķirto diplomātisko rangu. Ārlietu ministrijas ieskatā iepriekšējs dienests diplomātiskajā un konsulārajā dienestā, it īpaši dienesta laiks Latvijas diplomātiskajās un konsulārajās pārstāvniecībās (vēstniecībās), ir neatsverama profesionāla pieredze un zināšanas. Līdz ar to diplomātam, kurš personīgu vai citu iemeslu dēļ savulaik ir izbeidzis civildienesta attiecības ar Ārlietu ministriju un kurš vēlas atgriezties dienestā, būtu jādod tiesības atgriezties diplomātiskajā un konsulārajā dienestā, pretendējot uz Ārlietu ministrijas vakantajām amata vietām un civildienesta attiecību atjaunošanas gadījumā atjaunojot arī sev iepriekš piešķirto diplomātisko rangu. Lēmumu par diplomāta ieskaitīšanu Ārlietu ministrijas rezervē pieņems Atestācijas komisija.  Likumprojekta 7.pants izsaka likuma 16.pantu jaunā redakcijā. Šobrīd likuma 16.pants nav iedalīts daļās, bet pants jaunajā redakcijā paredz divas panta daļas. Pirmajā daļā ir noteikti tie paši speciālie civildienesta attiecību izbeigšanas gadījumi, kas jau ir iekļauti likuma 16.pantā. Likumprojektā gan ir tehniski precizētas šobrīd likuma 16.panta 1. un 2.punktā ietvertās atsauces uz šā likuma normām, kas bija kļūdainas, proti, šobrīd 16.panta 1.punktā ir ietverta atsauce uz likuma 7.panta ceturto daļu, kaut arī pareizā atsauce būtu uz piekto daļu. Savukārt, 2.punktā ietvertā atsauce uz likuma 14.panta otro daļu ir precizējama, atsauci nosakot uz likuma 14.panta trešo daļu.  Likumprojektā noteiktā 16.panta redakcija ietver jaunu otro daļu, kas nosaka iespējamību izbeigt civildienesta attiecības ar diplomātu, ja tas ir sasniedzis izdienas stāžu, kas dod tiesības uz izdienas pensiju. Diplomātu izdienas pensiju saņemšanas kārtību nosaka Diplomātu izdienas pensiju likums, kas nosaka diplomāta tiesības uz izdienas pensiju, bet nenosaka iespēju izbeigt civildienesta attiecības, to pamatojot ar diplomāta došanos izdienas pensijā. Līdz ar to civildienesta attiecību izbeigšana diplomātiskajā un konsulārajā dienestā šobrīd notiek saskaņā ar Valsts civildienesta likuma (VCDL) 41.pantā noteiktajiem vispārīgajiem un likuma 16.pantā noteiktajiem speciālajiem civildienesta attiecību izbeigšanas gadījumiem. Ārlietu ministrijas ieskatā šobrīd piemērotā prakse, kad diplomātam, lai aizietu izdienas pensijā, ir jāizbeidz valsts civildienesta attiecības pēc paša vēlēšanās (VCDL 41.panta 1.punkta a) apakšpunkts) vai pamatojoties uz savstarpēju vienošanos (VCDL 41.panta 3.punkts), neatbilst faktiskajam iemeslam, kāpēc valsts civildienesta attiecības tiek izbeigtas. Tāpēc ir nepieciešams likumā noteikt iespēju izbeigt civildienesta attiecības ar diplomātu, tam dodoties izdienas pensijā, kā tas ir analoģiski noteikts citiem dienestiem, kuru darbinieki var saņemt izdienas pensiju, piemēram, Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma 47.panta otrās daļas 1.punktā.  Papildus minētajam, Ārlietu ministrija vēlas norādīt, ka likumprojektā ietvertā norma neparedz pienākumu izbeigt valsts civildienesta attiecības, diplomātam sasniedzot izdienas stāžu. Diplomāts var turpināt pildīt diplomātisko dienestu arī pēc izdienas stāža sasniegšanas, kamēr sasniedz valsts noteikto pensijas vecumu (VCDL 41.panta 1.punkta f) apakšpunkts). Tas ir noteikts arī Diplomātu izdienas pensijas likuma 5.panta pirmajā daļā, kura paredz iespēju diplomātam turpināt dienestu arī pēc izdienas stāža sasniegšanas. Ņemot vērā iepriekš minēto, likumprojekta 6.pantā ietvertā likuma 16.panta otrā daļa tikai korekti noregulē valsts civildienesta attiecību izbeigšanas gadījumus ar diplomātu atbilstoši faktiskajiem apstākļiem.  Likumprojekta 8.pants precizē likuma 19.panta trešo daļu, kurā šobrīd ir ietverta nepilnīga atsauce uz likuma 15.panta daļām, kas nosaka diplomātu ieskaitīšanu pārziņā, diplomātiem nesaņemot mēnešalgu un piemaksu par diplomātisko rangu. Šobrīd atsauce ir norādīta tikai uz 15.panta otro daļu, bet tai būtu jāattiecas arī uz 15.panta trešo un ceturto daļu, jo arī šajās daļās minētajos gadījumos (diplomāts pārceļas līdzi laulātajam uz dienesta vietu pārstāvniecībā ārvalstīs / diplomāts ir apstiprināts darbā starptautiskā organizācijā un to institūcijā) diplomāts neturpina saņemt mēnešalgu un piemaksu par diplomātisko rangu. Līdz ar to likumprojekts attiecīgi precizē likuma 19.panta trešo daļu. Papildus tam, likumprojekts papildina likuma 19.panta trešo daļu ar noteikumu, ka diplomāts nesaņem mēnešalgu un piemaksu par diplomātisko rangu, ja diplomāts ir ieskaitīts Ārlietu ministrijas rezervē atbilstoši likuma 15.panta septītajai daļai (izveidota ar likumprojekta 6.pantu).  Likumprojekta 9.pants papildina likuma 19.1 panta trešo daļu, nosakot Finanšu un kapitāla tirgus komisijas padomi par atbildīgo, kas nosaka kārtību, kādā FKTK specializētajiem atašejiem kompensē ceļa un pārcelšanās izdevumus.  Likumprojekta 10.pants papildina likumu ar jaunu IV nodaļu “Diplomātiskā un konsulārā dienesta informācija”. Nodaļā ir iekļauti divi panti, kas nosaka diplomātiskā un konsulārā dienesta informācijas jēdzienu un šīs informācijas pieejamības ierobežojumus un termiņus, kā arī noteikumus informācijas glabāšanai.  **Par diplomātiskā un konsulārā dienesta informācijas aizsardzības termiņu**  Ārlietu ministrija un Latvijas diplomātiskās un konsulārās pārstāvniecības ārvalstīs savu funkciju veikšanai rada un no ārvalstu partneriem un starptautiskajām organizācijām saņem sensitīvu informāciju, kuras atklāšana, vai nesankcionēta izplatīšana var radīt riskus un kaitējumu valsts vai sabiedrības interesēm un apdraudējumu valsts drošībai.    Tā ir informācija par ārpolitikas izstrādāšanu, vienotas valsts ārpolitikas īstenošanu, valsts protokolu, konsulāro funkciju veikšanu, stratēģisko nozīmes preču importa, eksporta un tranzīta licenču izsniegšanu, kā arī cita informācija, kas radīta vai saņemta ārējos normatīvajos aktos paredzētu funkciju veikšanai ārlietu jomā. Papildus minētajam, diplomātiskā un konsulārā dienesta informācija ietver sevī arī informāciju par eksporta un importa atļaujas izsniegšanu precēm, kuras varētu izmantot nāvessoda izpildei, spīdzināšanai vai citādai nežēlīgai, necilvēcīgai vai pazemojošai rīcībai vai sodīšanai, kā arī informāciju par kvotas atļauju izsniegšanu koku importam no Krievijas Federācijas, uzraudzības dokumentu izsniegšanu tekstilpreču ievešanai no Baltkrievijas un Ziemeļkorejas, iepriekšējās atļaujas izsniegšanu tekstilizstrādājumu izvešanai ekonomiskai pārstrādei un atļaujas izsniegšanu tērauda importam no Kazahstānas.  Ņemot vērā starptautisko situāciju un Latvijas diplomātiskā un konsulārā dienesta aizvien pieaugošo lomu un iesaisti starptautiski nozīmīgu lēmumu pieņemšanā, t.sk., attiecībā uz valsts drošības un suverenitātes nodrošināšanu, normatīvajiem aktiem arī ir jānodrošina atbilstošs minētās informācijas aizsardzības režīms.  Tāpēc diplomātiskā un konsulārā dienesta informācijai ir skaidri jānosaka tās statuss, pieejamības ierobežojuma periods un glabāšanas nosacījumi.  Šobrīd diplomātiskā un konsulārā dienesta informācijai ierobežotas pieejamības vai „dienesta vajadzībām” statuss tiek noteikts saskaņā ar Informācijas atklātības likuma 5.panta otrās daļas 1.punktu un Arhīvu likuma 13.panta otrās daļas 3. punktu vai Informācijas atklātības likuma 5.panta otrās daļas 6.punktu un Arhīvu likuma 13.panta otrās daļas 3. punktu.  Arhīvu likuma 13.panta otrās daļas 3.punkts paredz, ka:  *3) publiskajiem dokumentiem, kuri radīti vai saņemti valsts drošības iestādēs, Aizsardzības ministrijā, Ārlietu ministrijā, Iekšlietu ministrijā, Korupcijas novēršanas un apkarošanas birojā, Valsts prezidenta kancelejā, Valsts kancelejā vai tiek glabāti Latvijas Nacionālajā arhīvā, kuri satur ar nacionālo drošību, aizsardzību vai ārlietām saistītu informāciju, kuras atklāšana var radīt kaitējumu valsts vai sabiedrības interesēm. Šiem dokumentiem attiecīgās institūcijas vadītājs var noteikt vispārēju 30 gadus ilgu informācijas pieejamības ierobežojuma periodu;*  Šī norma attiecībā uz Ārlietu ministriju ir pamatota arī ar starptautisko praksi, ņemot vērā, ka arī citu valstu ārlietu dienestu sarakste ir ierobežotas pieejamības informācija (Eiropā - vidēji 30 gadus ilgs klasifikācijas periods). Arī NATO un ES informācijas klasifikācijas statuss tiek pārskatīts ik pēc 30 gadiem ar iespēju pagarināt klasifikācijas termiņu. Tomēr minētā Arhīvu likuma norma nav piemērota visas diplomātiskā un konsulārā dienesta informācijas atbilstošai aizsardzībai.  Ņemot vērā minēto, diplomātiskā un konsulārā dienesta informācijas statuss un ierobežotas pieejamības termiņš būtu jānosaka speciālajā likumā - Diplomātiskā un konsulārā dienesta likumā. Vispārīgos informācijas pieejamības nosacījumus turpinātu regulēt Informācijas atklātības likums.  Ņemot vērā pastāvošo problemātiku ar Informācijas atklātības likuma aktualizēšanu, kā arī diplomātiskā un konsulārā dienesta informācijas specifiku, Diplomātiskā un konsulārā dienesta likumā ir jānosaka, kas ir diplomātiskā un konsulārā dienesta informācija, kā arī jānosaka tās ierobežotas pieejamības termiņš atbilstoši starptautiskajai praksei – 30 gadi, paredzot iespēju Ārlietu ministrijas valsts sekretāram šo informācijas pieejamības ierobežojuma periodu pagarināt. Informācijas ierobežojuma perioda pagarinājuma nepieciešamību un tā termiņu Ārlietu ministrijas valsts sekretārs nosaka, izvērtējot riskus par iespējamo kaitējumu valsts vai sabiedrības interesēm.  **Par starptautisko līgumu glabāšanu Ārlietu ministrijā**  Likuma “Par Latvijas Republikas starptautiskajiem līgumiem” 16. pantā noteikts Ārlietu ministrijas uzdevums glabāt starptautisko līgumu oriģināleksemplārus vai to apliecinātas kopijas, ja saskaņā ar starptautiskajā līgumā noteikto šā starptautiskā līguma oriģināls tiek glabāts tikai starptautiskā līguma depozitārijā. Ārlietu ministrijā ir uzkrāti un uzskaitīti starptautiskie līgumi, kuriem pievienojusies vai kurus noslēgusi Latvijas Republika kopš 1990. gada 4. maija. Ārlietu ministrijas starptautisko līgumu glabātava ir vēsturiski izveidojies kā valsts nozīmes depozitārijs, kurš pilda dokumentu uzkrāšanas, uzskaites un izmantošanas nodrošināšanas funkcijas. Racionālas dokumentu glabāšanas un izmantošanas nodrošināšanai ir nepieciešams tiesisks regulējums par starptautisko līgumu un to apliecinātu kopiju uzkrāšanu un pastāvīgu glabāšanu Ārlietu ministrijas arhīvā. Līdz ar to Diplomātiskā un konsulārā dienesta likumā ir jāparedz, ka Ārlietu ministrija pastāvīgi glabā starptautisko līgumu, kuriem pievienojusies vai kurus noslēgusi Latvijas Republika kopš 1990. gada 4. maija, oriģināleksemplārus vai to apliecinātas kopijas, nodrošinot to saglabāšanu un izmantošanu.  **Par informāciju, kas saistīta ar Ārlietu ministrijas drošību**  Saskaņā ar Valsts drošības iestāžu likuma 24.panta piekto daļu ziņas par valsts drošības iestāžu personāla skaitlisko sastāvu un iekšējo struktūru, to amatu sarakstiem, finansēm un tehnisko aprīkojumu ir valsts noslēpums.  Lai arī Ārlietu ministrija nav valsts drošības iestāde, tās funkcijās daļēji ietilpst jautājumi, kas ir tieši saistīti ar valsts drošību un suverenitātes nodrošināšanu.  Tāpēc, ņemot vērā pastāvošos riskus un apdraudējumu, būtu jānosaka, ka pamatojoties uz kompetentas valsts drošības iestādes atzinumu, Ārlietu ministrija ir tiesīga nepublicēt vai neizsniegt privātpersonām atsevišķas ziņas par diplomātiskā un konsulārā dienesta un Ārlietu ministrijas personāla skaitlisko sastāvu un iekšējo struktūru, amatu sarakstiem, atalgojumu, komandējumiem, finansēm un tehnisko aprīkojumu, ja to izpaušana var radīt riskus Latvijas valsts interesēm, tajā skaitā ārpolitiskajām interesēm un Ārlietu ministrijas darbībai, kā arī personu profesionālajam darbam, to drošības interesēm un privātajām tiesībām. |
| 3. | Projekta izstrādē iesaistītās institūcijas | Ārlietu ministrija un Aizsardzības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016** | | Turpmākie trīs gadi (*euro*) | | |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo 2016. gadu | Izmaiņas, salīdzinot ar kārtējo 2016. gadu | Izmaiņas, salīdzinot ar kārtējo 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar | Projekts šo jomu neskar | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar | Projekts šo jomu neskar | 0 | 0 | 0 |
| 1.2. valsts speciālais budžets |  |  | 0 | 0 | 0 |
| 1.3. pašvaldību budžets |  |  | 0 | 0 | 0 |
| 2. Budžeta izdevumi: | Projekts šo jomu neskar | Projekts šo jomu neskar | +43 692 | +43 692 | +43 692 |
| 2.1. valsts pamatbudžets | Projekts šo jomu neskar | Projekts šo jomu neskar | +43 692 | +43 692 | +43 692 |
| 2.2. valsts speciālais budžets |  |  | 0 | 0 | 0 |
| 2.3. pašvaldību budžets |  |  | 0 | 0 | 0 |
| 3. Finansiālā ietekme: | Projekts šo jomu neskar | Projekts šo jomu neskar | -43 692 | -43 692 | -43 692 |
| 3.1. valsts pamatbudžets | Projekts šo jomu neskar | Projekts šo jomu neskar | -43 692 | -43 692 | -43 692 |
| 3.2. speciālais budžets |  |  | 0 | 0 | 0 |
| 3.3. pašvaldību budžets | 0 |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X | Projekts šo jomu neskar | -43 692 | -43 692 | -43 692 |
| 5.1. valsts pamatbudžets | Projekts šo jomu neskar | -43 692 | -43 692 | -43 692 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Amati, kam saskaņā ar likumprojekta 3.pantu (Diplomātiskā un konsulārā dienesta likuma 11.panta (3)1 daļā) tiek paredzēts no jauna noteikt diplomātisko rangu, šiem amatiem paredzētās mēnešalgas, piemaksas par diplomātisko rangu apmēri un aprēķinātās darba devēja valsts sociālās apdrošināšanas obligātās iemaksas:   |  |  |  |  |  | | --- | --- | --- | --- | --- | |  |  | **2017** | | | | Amats | Dienesta pakāpe | Mēnešalga | Piemaksa par diplomātisko rangu (EKK 1143) | Darba devēja VSAOI  (EKK 1210) | | Nacionālais militārais pārstāvis NATO ACT | pulkvedis | 1930 | 386 | 91.06 | | Militārais pārstāvis NATO/ES | ģenerālmajors | 2260 | 452 | 106.63 | | Nacionāla militārā pārstāvja vietnieks NATO ACO | majors | 1170 | 234 | 55.20 | | Virsnieks militārajā pārstāvniecībā NATO/ ES/ACO | pulkvežleitnants | 1420 | 284 | 67.00 | | Virsnieks militārajā pārstāvniecībā NATO/ ES/ACO | pulkvežleitnants | 1420 | 284 | 67.00 | | Militārā pārstāvja vietnieks NATO | jūras kapteinis | 1930 | 386 | 91.06 | | Militārā pārstāvja vietnieks ES | pulkvedis | 1610 | 322 | 75.96 | | Nacionālais militārais pārstāvis NATO ACO | pulkvedis | 1820 | 364 | 85.87 | | Virsnieks militārajā pārstāvniecībā NATO/ ES/ACO | komandleitnants | 1170 | 234 | 55.20 | | Izmaksas mēnesī | |  | 2 946 | 695 | | Izmaksas gadā | |  | 35 352 | 8 340 | | Izdevumi kopā | | **43 692** | | |   2018. un 2019.gada Aizsardzības ministrijas budžetā papildus nepieciešamo līdzekļu aprēķins analoģisks 2017.gada aprēķiniem. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumprojekts nerada papildus ietekmi uz valsts budžetu, jo šajā anotācijas sadaļā norādītie izdevumi tiks segti no Aizsardzības ministrijai piešķirtajiem finanšu līdzekļiem, nepieprasot papildus finansējumu budžeta likumprojekta kārtējam gadam sagatavošanas un izskatīšanas procesā. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Pēc likumprojekta pieņemšanas Saeimā būs nepieciešams veikt grozījumus Ministru kabineta 2010.gada 29.jūnija noteikumos Nr.602 “Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību”, tos papildinot ar likumprojekta 4.pantā noteiktajiem Aizsardzības ministrijas specializēto atašeju amatiem un tiem atbilstošajiem pabalstiem un kompensācijām. |
| 2. | Atbildīgā institūcija | Ārlietu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Ārlietu ministrija un Finanšu un kapitāla tirgus komisija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar likumprojektu tiek izveidoti jauni Aizsardzības ministrijas specializēto atašeju amati, kā arī izveidots Finanšu un kapitāla tirgus komisijas specializētā atašeja amats.  Saistībā ar likumprojektu nav nepieciešams veidot jaunas institūcijas, kā arī likvidēt vai reorganizēt esošās. Likumprojekts neietekmē tā izstrādē iesaistīto ministriju funkcijas un uzdevumus. |
| 3. | Cita informācija | Nav |

Ārlietu ministrs Edgars Rinkēvičs

Vīza: valsts sekretāra p.i. Eduards Stiprais

17.05.2016. 9:30

3334

Dāvis Daudzvārdis

67016163, [davis.daudzvardis@mfa.gov.lv](mailto:davis.daudzvardis@mfa.gov.lv)